Magyar felirat: Brigi (brigichan@hotmail.com)
~ Weiyoung hercegnő ~
~ 46. rész ~
Kedvesem.
Hát hazaértél?
Mit keresel itt?
Mostanában oly megfeszítve dolgoztál,
hogy ma tápláló ételekkel készültem neked.
Gyere, kóstold csak meg!
Fenség!
Valamiről be kell számolnom önnek.
Egyél nélkülem!
Kedvesem!
Fenség...
Van valami, amiről csak nemrég értesültem.
Mi történt?
Li Weiyoungot kinevezték őfelsége személyes udvarhölgyévé.
Így gyakran találkozhat majd Gaoyang herceggel.
Micsoda?
Li Weiyoungot nem szabad alábecsülni...
Azután sem végezték ki, hogy Li Changru csapdát állított neki.
És még előléptetést is kapott?
Felség, ismét fáj a feje?
Gyújts még egy kevés füstölőt!
Ez a nyugtató hatású füstölő felélénkíti ugyan és segít ébren maradnia,
de ha túl sokat lélegez be belőle, az nem tesz jót az egészségének.
Megöregedtem.
Már nem vagyok olyan erős, mint korábban.
Nem hinném, hogy ennek bármi köze lenne az életkorához.
Ennek az az oka, hogy felséged nem tartott egyensúlyt a munka és a pihenés között.
Egyensúlyt a munka és a pihenés között?
Felség, jöjjön velem!
Te leány, ismét csak játszadozni akarsz velem...
Nagyon fáj a lábam ezektől a kavicsoktól.
Ugyan hogy mernék játszadozni fenségeddel?
Nem én fejlesztettem ki ezt a módszert.
~ Kína első és legrégebbinek tartott orvosi műveinek gyűjteménye ~
„A Sárga császár belső könyvei” című mű ír a láb gyógymódjairól.
Kavicsokon sétálni pont olyan, mintha megmasszíroznák a talpát.
Képes enyhíteni a fáradtságot és a fájdalmat.
Emellett számos más betegséget is képes meggyógyítani.
Ennyire hasznos volna?
Nem mernék hazudni felségednek.
Mi az, amire nem lennél képes?
Igazat beszélek.
A nagymamám minden nap kavicsokon sétálgatott.
Olyan egészséges volt!
Mindenki azt mondta, hogy akár nagyon sokáig is elélhet majd...
Megmondtam neked, hogy ne hozd fel újra a múlt eseményeit.
Csak kicsúszott a számon...
Tudom, hogy igazságtalannak érzed, ami történt.
De megtettem mindent, amit lehetett.
Hiszen már így is számos Liang-beli rabszolgát szabadon engedtem. Nem igaz?
De ha nem lett volna az az összecsapás,
eleve nem is lett volna olyan sok rabszolga.
Népünk azt kívánja, hogy egyesüljön a birodalom minden nemzetsége.
Wei számára adott a lehetőség, hogy véget vessen a különélésnek,
és hogy népünk kiheverhesse a háborút.
Akkor tényleg a béke és stabilitás időszaka köszöntene ránk.
Ez az, amit őszintén szeretnék elérni ebben az életben.
Északi Liang nem miattunk ért ilyen véget.
Hanem mert az összeolvadás irányába haladtunk.
Ha nem velünk olvadtak volna egybe, akkor valami más állammal.
Miért nem élhetünk békében?
A háború csak szüntelen vérontást és gyűlöletet okoz.
A hadakozó fejedelemségek korában az uralkodók sorra foglalták el egymás birodalmait.
Végtelennek tűnő háborúk dúltak.
Majd Csin magába olvasztotta az összes többit,
és békét hozott a nép életébe.
Az elkülönülés háborút fog okozni.
Egyedül egy egységes birodalom hozhat békét számunkra.
Annyi éven át keményen küzdöttem és hódításokat hajtottam végre,
hogy egyesíthessem a birodalmamat, és igazi békét biztosíthassak a népemnek.
Egyébként... így, hogy ezeken a kavicsokon sétáltam,
tényleg sokkal nyugodtabbnak érzem magam.
Azt mondod, „A Sárga császár belső könyvei”...?
Igen.
Másold le tízszer!
Ellenőrizni fogom.
Menjünk vissza!
Nagyon jól táncolnak.
Hol talált Nanan herceg ilyen szép táncoslányokat?
Igazán gyönyörűek!
Tessék, igyunk!
Jól van, jól van!
Parancsoljon, igyunk!
Kellemes bor és micsoda szépségek!
Finom a bor!
Látja? Maga is részeg.
Jöjjön, igyon csak!
Rettentő jó a kedvem!
Fenség!
Valaki ellopta a Császári Tanács kulcsát!
Utasítsd a katonákat, hogy zárják körül a Császári Tanács épületét!
- Igenis! - És kutassátok át a palotámat is!
Ellenőrizd, járt-e valaki a belső udvarban!
Máris!
[Császári Tanács]
Ki járt a belső udvarban?
Fenség, a hercegnő magával vitt valakit.
Ki volt az?
Nem ismertem fel, de zsuanzsuan öltözéket viselt.
Hol van Li Minde?
Hogyhogy elaludtam itt?
Fenség!
- Hercegnő! - Jöjjön be!
Fenség, hol van Yuanlie herceg?
Mi történt?
Valaki betört a palotába, és ellopott valami nagyon értékeset.
- Őfensége tajtékzik a dühtől. - Akkor kapják el a tolvajt!
Ön mire vár még?
Fenség, még mindig nem árulta el, hol van Yuanlie herceg.
Még mindig...
Rosszul érezte magát.
Ezért egyszerűen csak hazament.
Ő nem lehetett a tolvaj.
Egész idő alatt itt volt velem.
Nem lett volna ideje ellopni semmit.
Kezeskedhetek érte.
Mi van? Nem hisz nekem?
Nem mernék ilyet tenni.
Hogy meri Li Mindét gyanúsítani a lopással?
Hol van Minde?
Visszament volna a vendégházba?
[Az északi határ menti 6 város védelmi rendszere]
Ha Rouran ráteszi a kezét erre a térképre,
áruló lesz belőlem, aki hátat fordított Wei birodalmának.
Li Weiyoung élete immár az ön kezében van.
Azonnal álljon meg!
Végezzetek vele!
Menjünk!
Hagyjátok!
Ellenőrizzük, mit lophatott el!
Igenis!
Gyertek velem!
Főeunuch uram.
Őfelsége már alszik?
Bizonyára azért, mert sétálgatott a kertben.
Őfelsége máris mélyen alszik.
Köszönöm.
Tudom, hogy kedveli a cseresznyevirágbort,
ezért küldettem önnek egy keveset a szobájába.
Ha iszik belőle, sokkal kellemesebben fog aludni.
Köszönöm, uram.
Jobb, ha most lepihen.
Innentől majd én gondoskodok róla.
Köszönöm, uram.
Fenség, jól van?
Gyorsan!
Fenség!
Fenség, hadd nézzem meg a sebét!
Na és Weiyoung?
Minden olyan gyorsan történt...
Nem volt időm visszavonni a parancsot, hogy ne mérgezzék meg őt...!
Micsoda?
Alávaló gazember!
Fenség!
Hová megy?
Nem hagyom többé, hogy ártson Weiyoungnak!
Fenség!
Eresszen el!
~ éjjel 21 és 23 óra között ~
Már elmúlt a Disznó órája!
Attól tartok, Li Weiyoung már...
Már túl késő lesz, még ha el is megy hozzá!
Fenséged súlyosan megsérült!
Kérem, maradjon itt, hogy elláthassuk a sebét!
Ha fenségeddel történne valami,
az életem is kevés volna, hogy vezekeljek érte!
Takarodjon!
Fenség!
Li császári udvarhölgy, ez az a cseresznyevirágbor,
amit a főeunuch úr küldött. Fogyassza egészséggel!
Köszönöm.
Milyen kellemes az illata.
Weiyoung, várj meg!
Meg kell várnod engem!
Weiyoung!
Minde?
Hogy kerülsz te ide ilyen későn?
Épp Nanan herceg fogadásáról jövök.
A főeunuch úr épp most küldött nekem némi cseresznyevirágbort.
Amint töltöttem belőle, az egész szobát megtöltötte az illata.
Volna kedved megkóstolni velem?
Persze! Majd én iszok belőle először.
Mi a baj?
Semmi.
Weiyoung, amíg te jól és biztonságban vagy, én is boldog vagyok.
Miért mondod ezt ilyen váratlanul?
Nem érzed jól magad?
Semmi bajom.
Milyen finom!
Megiszom az egész kancsóval!
Weiyoung, én most megyek.
Milyen fura...
Megint veszekedett volna a hercegnővel?
Fenség! Mi a baj?
Fenség!
Fenség...!
Fenség!
Megitta a mérgezett bort?
Mérget ivott, fenség?
- Li Minde! - Fenség!
- Minde!
- Mi a baj, Li Minde? - Fenség!
Ne ijesztgess!
Li Minde!
Ha meg kell halnia valakinek, hogy végre megállítsuk magát,
akkor legyek én az!
Fenséged...?
- Minde... - Fenség!
Igya meg az ellenszert, fenség!
Li Minde!
Azonnal vegye be az ellenszert, fenség!
Különben meg fog halni!
Fenség!
Beveszem az ellenszert...
De csak megígér nekem valamit.
Amíg beveszi az ellenszert, bármit megígérek fenségednek!
Mostantól...
Sosem árt többé Weiyoungnak!
Megértette?
Egyezzen bele!
Hagyni akarja, hogy meghaljon?
Rendben, megígérem!
Mostantól egy ujjal sem érek Li Weiyounghoz!
Fenség!
- Fenség! - Li Minde!
Őrség!
- Li Minde! - Fenség!
Vigyék be gyorsan a herceget!
- Hívjanak orvost! - Igenis!
Fenség!
Igyekezzenek!
Mondja, hogy van a hercegünk?
Őfensége nagyon sok vért vesztett a szúrás miatt,
mielőtt egyáltalán elláthattam volna.
Majd halálos méreg került a testébe, mikor a legsérülékenyebb állapotban volt.
A méreg immár semlegesítődött,
de a testében mindez már így is nagy károkat okozott.
Lehet, hogy örökké nyomorék marad.
Most minden attól függ, hogy rámosolyog-e a szerencse.
Minde büszke arra, milyen jó íjász...
Ha megtudja, hogy sosem ülhet többé lóra, és nem is lőhet...
Hercegnő, kérem, ne is gondoljon ilyesmire!
Még semmi sem biztos.
A hercegünk mindig is nagyon egészséges volt.
Nagyon erős az akaratereje.
Ezúttal is... képes lesz felülkerekedni ezen.
Igaza van.
Minde...
Meg kell gyógyulnod!
Muszáj!
Erre parancsoljon!
Köszönöm, uram.
Nincs mit, parancsnok.
Uram! Nincsenek jó híreim!
A térkép nem volt a hercegnél!
Nem volt nála?
Pedig...
Elég ideje kellett, hogy legyen ahhoz, hogy megtalálja.
De most még sincs nála,
és már így is súlyosan megsérült...
Hogy nézzek így a kán szemébe?
Uram!
Uram, szörnyű híreim vannak!
Nanan herceg körbevette a vendégházat!
Micsoda?
Azonnal szólj mindenkinek! Az életünk árán is meg kell védenünk a herceget!
Igenis!
Tuoba Jun?
Mit keresel itt ilyen korán?
Őfelségéhez jöttél?
Nem, hozzád.
Szerintem Li Minde nagy bajban van.
Minde bajban van?
Hogy lehetséges ez?
Nem tudom pontosan, miről van szó.
Csak annyit tudok, hogy a nagybátyám hamar véget vetett az ünnepségének.
Most tudtam meg, hogy magával vitte a katonáit ahhoz a vendégházhoz,
ahol Li Minde is megszállt.
Nem hinném, hogy csak csevegni akar vele.
Nem csoda, hogy mikor Minde az éjjel meglátogatott,
nagyon zavarodottnak tűnt.
Azt hittem, összeveszett a hercegnővel.
Meg kellett volna kérdeznem, mi történt...!
Nanan herceg magával vitte a katonáit?
Meg fogja ölni Mindét?
Nem, Li Minde Rouran hercege. Ő a vendégünk.
Bármit is vétett, Tuoba Yu nem büntetheti meg.
Akkor is aggódok...!
Megnéznéd a kedvemért, mi történt vele?
Csak járj utána, jól van-e!
Ha bármi történne vele...!
Jól van!
Ne ess kétségbe!
Megyek, és utánajárok!
Várj meg itt!
Álljanak félre!
- Engedjenek be! - Mit művelnek?
Félre!
Álljanak félre! Nem hallják?
Kíváncsi vagyok, minek köszönhetjük ma fenséged látogatását.
Múlt éjjel valaki ellopott egy fontos tárgyat a palotámból.
Egyedül az önök hercege járt a belső udvarban.
Érdeklődni szeretnék, tud-e őfensége erről bármit.
Elnézését kérem, de őfensége gyengélkedik.
Nem fogadhat látogatókat.
Csupán néhány kérdésem lenne.
Nem fogja sokáig feltartani őt.
Kérem, forduljon vissza, fenség!
Látogasson meg minket újra, ha hercegünk már meggyógyult.
Ön mindenféle kifogásokat talál ki. Talán rejteget valamit?
Vagy történt valami a herceggel, amiről nem tudhatunk?
Így csak még inkább látni kívánom őt.
Ha ellenállást tanúsítanak, mindannyiukat őrizetbe fogjuk venni.
Vállalok minden felelősséget.
Megállni!
Ha a múlt éjjel történtekre vagy kíváncsi, kérdezz nyugodtan engem!
Mert a herceg egész éjjel velem volt.
El sem mozdult mellőlem.
Húgom, nem is foglalkoztat, mi lesz így a jó híreddel?
Hogy mersz ilyen szemérmetlen kijelentéseket tenni?
Vannak dolgok, amikről fogalmad sincs.
Jobb, ha ebbe nem avatkozol bele!
Másképp nem fogod tudni elviselni a következményeket!
Nincs olyan következmény, amivel ne tudnék megbirkózni.
Ha nem hiszel nekem,
hajlandó vagyok apánk elé menni veled, és elmagyarázni neki mindent.
Nem hittem volna, hogy képes leszel egy egyszerű, külhoni hivatalnok mellé állni.
Most pedig bocsáss meg!
A hercegnek pihenésre van szüksége.
Ha nincs más kérdésed, kérlek, most távozzatok!
Menjünk!
Fenség...
Nyilvánvaló, hogy Yuanlie herceg lopta el a kulcsot.
Nem is akarja megbüntetni őket ezért?
Noha egyetlen, fontos irat sem tűnt el a Császári Tanács épületéből,
nagyon kellemetlen helyzetbe kerülnék,
ha ez kiderülne, és felhasználnák ellenem.
Ma szerencséje volt...
Mostantól jól tartsátok szemmel ezt a helyet!
Nem kapnak még egy lehetőséget.
Értem, fenség.
Egy nap a seregemmel eltörlöm a föld színéről Rouran birodalmát!
Li Minde! Magadhoz tértél?
Hogy érzed magad?
Sokkal jobban...
Köszönöm, fenség.
Li Minde, volna hozzád néhány kérdésem.
Hajlandó vagy őszintén válaszolni?
Hallgatom.
Nem mernék hazudni fenségednek.
Azért jöttél vissza a birodalmunkba, hogy ellopd az északi határ menti 6 város védelmi térképét?
Igen.
Azért vettél részt a múlt éjjel az ünnepségen,
hogy ellopd a térképet?
Igen.
Azt mondtad, nem érzed jól magad, és pihenni szeretnél egy kicsit.
Az is szándékos volt?
Te...
Leütöttél engem?
Igen, fenség.
Hercegnő, kérem, bocsásson meg!
Engem használtál fel ahhoz, hogy ellopd a térképet?
Mit akarsz, mit tegyek?
Ha édesapám ezt megtudja...
Ha Wei népe ezt megtudja...
Mitévő lehetnék?
Mindig is őszinte voltam hozzád.
Mégis ezt kapom cserébe!
Fenség...
Sajnálom!
Sosem akartam ártani önnek.
Minden az én hibám!
Hitvány féreg vagyok...
Megüthet, megszidhat, vagy akár meg is ölhet, ha ettől jobban érzi magát.
De fenség... Sosem állt szándékomban ellopni azt a térképet.
Az utolsó pillanatban lemondtam róla.
Nem akarok ártani fenségednek.
Nem akarok még egy háborút, vagy azt, hogy még több embernek kelljen meghalnia.
Kényszerítettek erre, igaz?
Weiyoung életével zsaroltak téged?
Nem loptad el a térképet.
De meg akartad menteni Weiyoungot.
Ezért ittad meg a mérget.
Hát erről is tudott?
Hogy lehettél ilyen ostoba?
Hogy tehetted ezt magaddal?
Olyan buta vagy!
Nagyon buta!
Fenség...
Hiszen életben vagyok, és semmi bajom, nem igaz?
Ha újra meggyógyultam, lesz még mit tanítanom fenségednek.
Ugye?
Fenség, Gaoyang herceg látni kívánja.
Fenség...
Tegyen meg nekem egy szívességet!
Tudom, mire gondolsz.
Nem akarod, hogy Jun megtudja, mi történt, ugye?
Bizonyára Weiyoung küldte ide.
Jól van. Segítek neked.
Fenség, hallottam, hogy a bácsikám magával hozta ide a katonáit.
Pontosan mi történt?
Minden rendben.
Az egész csak félreértés volt.
A hercegnő egészen mostanáig velem volt.
Ha nekem nem hisz, őt is megkérdezheti.
Nem volt semmi baj.
Sírtál?
Nem... dehogy!
Jól vagyok. Miért sírtam volna?
Fenség, miért érzem orvosság illatát a szobában?
Ne titkoljon el előlem semmit!
Weiyoung nagyon aggódik önért.
Jun, miért kérdezősködsz?
Már megmondtam neked, hogy minden rendben.
Olyan idegesítő vagy!
Nénikém, hagyj minket magunkra! Egyedül kell beszélnem a herceggel!
Jun, te most...?
Fenség...
Menjen csak ki nyugodtan...
Nem lesz semmi baj.
Én is szeretnék négyszemközt beszélni őfenségével.
Attól tartok, fenséged nem egyszerű okból érkezett birodalmunkba.
Egyszerű, államok közötti megbízatás sosem létezik.
Ön is nagyon óvatos, nem igaz?
Azt hittem, úgy tekint magára, mint aki félig Wei gyermeke.
Ez így is van.
Ezért nem is tettem semmit.
Ha ezt akarja tudni, megnyugodhat.
Ha ez igaz, még mindig barátomnak tekinthetem önt.
Fenség.
Egy szívességet kell kérnem öntől!
Mi volna az?
Kérem, nagyon vigyázzon Weiyoungra!
Ne hagyja, hogy még többet kelljen szenvednie!
Megteszek minden tőlem telhetőt.
Hogy van? Hogy van Minde?
Hogy lenne? Ugyan mi baja esett volna?
Úgy értem, mit tettél vele?
Hogy mernék bármit is tenni vele, mikor tudom, hogy te és Weiyoung itt vagytok a sarkamban?
Megyek, elmondom neki, mi történt.
- Vigyázz magadra...! - Menj!
Hogy ment? Sikerült választ kapnod?
Minden tisztázódott.
Li Minde és a követ néhány megbízással érkezett birodalmunkba.
Úgy hiszem, bizalmas iratokra voltak kíváncsiak.
Talán ezért keveredtek összetűzésbe a bácsikámmal.
Bizalmas iratokra voltak kíváncsiak?
Minde képtelen volna ilyesmire!
Pontosan. Nem is tett ilyet.
A sérülése mögött valamilyen más ok állhat.
Szerencsére jól van.
Mivel nem hajlandó beszélni róla, szerintem nem kellene firtatnod a dolgot.
Szeretné ezt titokban tartani előled, ezért tégy úgy, mintha nem is tudnál róla!
Egyébként mi ez?
Őfelsége azzal büntet, hogy tízszer le kell másolnom „A Sárga császár belső könyvei” című művet.
Szerintem szándékosan csinálja ezt velem.
Szándékosan?
Tényleg szókimondó vagy...
Azért, mert most nincs itt.
Ha itt lenne, akkor se mondanám, ha én lennék a legbátrabb ember ezen a világon.
Régóta szerettem volna valamit megkérdezni tőled.
Te egy birodalom hercegnője vagy.
Gyerekkorodban nem gyakoroltad a szépírást?
Ki mondta, hogy egy hercegnőnek tudnia kell szépen írni?
Több olyan dolog van, amire más hercegnő nem képes, de én igen.
Ha ezt így folytatod, mikorra fogod befejezni a könyv másolását?
Egyszerűen nem tudok odafigyelni rá...
Őfelsége azt mondta, meg fogja nézni a másolatokat.
Ha nem felel meg az elvárásainak, folytatnom kell a másolást.
Addig kell majd másolgatnom, míg elégedett nem lesz vele.
Szeretnéd, ha elégedett lenne vele?
Persze!
Könyörögj!
Az kizárt.
Segítek neked benne.
Na gyere!
Fenség!
Köszöntöm fenségedet.
Hát te vagy az...
A kisasszonyom régóta nem találkozott már fenségeddel.
Nagyon hiányzik neki.
Úgy hallotta, hogy fenséged ma a palotában időzik, ezért meghívta önt magához.
Ez egy egészen szép kis hely.
Úgy tűnik, a császár számára még mindig fontos a gyermek, amit a szíved alatt hordasz.
Nem hibáztathatsz azért, amit aznap tettem.
A helyemben te is megpróbáltad volna védeni magad.
Egyáltalán nem foglak téged hibáztatni emiatt.
Miért akartál ma látni engem?
Azért kérettelek ide, hogy emlékeztesselek, hogy ne bízz meg Gaoyang hercegben.
Azért, mert... lehet, hogy ő is tud mindenről.
Már megint miben mesterkedsz?
Túlbecsülöd a képességeimet.
Most már nem hagyhatom el a palotát.
Ugyan mihez kezdhetnék itt?
Mindössze nagyon sajnállak.
Nem akartam, hogy rossz emberhez maradj hű.
Mire célzol ezzel?
Ha nem tévedek, Gaoyang herceg nagyon ridegen bánt eddig veled.
Bizonyára te is különösnek találtad mindezt.
Miért vett feleségül, ha nem is érdeklődik irántad?
Erre csak egy egyszerű válasz létezik.
Tuoba Jun csak azért vett feleségül téged, mert egyezséget kötött Nanan herceggel.
Azért tette, hogy megmentse Li Weiyoungot.
Mi ez az ostobaság?
Ő szeret engem.
Szeret engem!
Meddig akarod még áltatni magad?
Tuoba Jun már tudja, hogy te ölted meg az anyját.
Sosem szeretett téged.
Egészen mostanáig hazudott neked, és kihasznált téged.
Mindig is Li Weiyoungot szerette, és valójában mindig csak őt akarta megvédeni.
Egyszer sem tántorodott el.
[A Sárga császár belső könyvei]
Milyen szép!
Az apámtól nem kevés fenyítésben volt részem, mikor szépírást gyakoroltam.
Hadd próbáljam meg én is!
Na, milyen?
Ennyire ronda?
Nem csupán ronda...
Gyere, majd én segítek!
Ne kalandozzon el a figyelmed!
Tuoba Jun csak azért vett feleségül téged, mert egyezséget kötött Nanan herceggel.
Sosem szeretett téged.
Egészen mostanáig hazudott neked, és kihasznált téged.
Mindig is Li Weiyoungot szerette, és valójában mindig csak őt akarta megvédeni.
Egyszer sem tántorodott el.
Fenség, jól van?
Nem...
Az lehetetlen...!
A herceg nem hazudna nekem.
Nem...
Fenség...
Nem szabad túlságosan komolyan vennie a harmadik kisasszony szavait.
Igazad van.
Igen, igazad van.
Li Changru ravasz és fortélyos nő.
Nem szabad elhinnem mindent, amit csak mond.
De nem is hagyhatom figyelmen kívül!
Vajon mi lehet az igazság?
Ennek utána fogok járni.
Messze, messze él a pásztorfiú.
És a szépséges a szövőlány.
Vékony, fehér ujjai fűzik a fonalat fürgén,
Kopp, kopp, mondja a szövőszék.
Egész nap csak sző, mégsem készül el vele.
Hullanak a könnyei, akár az esőcseppek.
Az Égi Folyó tisztán és békésen hömpölyög.
A két partján a két csillag nézi egymást közelről.
Medrében a víz fáradhatatlanul kavarog.
Szerelmesen nézik egymást, de minden szó hiábavaló.
Rong'er, emlékszel még erre a dalra?
Igen.
Mindig, amikor Changle kisasszony vágyakozva gondolt Gaoyang hercegre,
ezt a dalt énekelte.
Megszámlálhatatlan nő él ezen a világon,
de a szerelmi bánat mindannyiunk számára ugyanolyan.
Ebben egyformák vagyunk.
Li Changle és én ebben a tekintetben hasonlítunk.
Még mindig hiányzik önnek Nanan herceg?
Ha igen, akkor szerencsém van. Ha nem, akkor ez a végzetem.
Túlságosan szeretem őt ahhoz, hogy lemondjak róla.
Néha nagyon sajnálom önt.
Oly sokat tett Nanan hercegért.
De számára csakis Li Weiyoung fontos.
Li Weiyoung, lehet, hogy én nem leszek képes elbánni veled,
de talán keríthetek valakit, aki igen.
Várjuk ki a végét!
Ez mindenképpen izgalmas lesz.
Uram, mi történt itt?
Ma reggel Gaoyang herceg azt javasolta az udvar előtt,
hogy vonják meg klánoktól a térségek felügyeleti jogát, és olvasszanak mindent össze tartományokká.
Nanan herceg erősen ellenezte ezt,
ezért most őfelsége dolgozószobájában vitatkoznak erről.
A különböző klánok a leigázott birodalmak egykori, behódolt nemzetségei.
A helyi hatóságok és a katonai parancsnokságok felügyelete alatt állnak.
Rangjukat feljegyzik, mely aztán utódjaikra tovább öröklődik.
Úgy kell tenniük, mintha rabszolgák lennének.
Miért kellene őket a parancsnokságokba és tartományokba olvasztani?
Az nem olyan, mintha úgy bánnánk velük, mint a tulajdon népünkkel?
Felség, a természeti csapás után háború köszöntött ránk. Oly sok mindent kell még tennünk.
E különböző nemzetségek hozzájárulnak birodalmunk gyarapodásához.
Ha továbbra is szolgasorba hajtjuk és kihasználjuk őket,
a képességeik nem válnak majd a hasznunkra.
Úgy helyes, ha egy legyőzött birodalom foglya rabszolga lesz.
Ha nem engedelmeskednek, akkor annak az az oka, hogy nem büntettük meg őket eléggé.
Ez korántsem igaz.
Ők nem haszonállatok.
Hogy bánhatsz így velük?
Tisztelnünk kell őket!
Mivel nagyapa egyesült birodalmat kíván,
miért nem vagy képes egyenrangúként tekinteni rájuk?
Ez az egység valódi jelentése.
Tuoba Yu erőszakos és háborúra áhítozik.
Tuoba Jun azonban könyörületes.
Csak akkor élhet és gyarapodhat békében a népünk, ha ő kaparintja meg a trónt.
Figyelmen kívül hagyva e tény a katonai klánok nélkül hogyan bővíthetnénk a hadseregünket,
és hódíthatnánk meg a déli államokat?
Előbb meg kell erősödnünk!
Meghódítani a déli birodalmakat?
Ezen még 10 évig nem is volna szabad gondolkoznunk!
Mindig is az volt apám kívánsága, hogy egyesítse az északi és déli birodalmakat.
Ennek érdekében kellene elkezdenünk tervezni a következő lépéseket.
Csak azért akadékoskodsz, hogy magad mellé állítsd a minisztereket!
Li Weiyoung!
Gyere ide!
Őfelsége kéret téged. Indulj!
Igyekezz!
Köszöntöm, felség.
Li Weiyoung.
Láttam, hogy figyelmesen hallgattad a beszélgetést.
Te mit gondolsz erről?
Felséged az én véleményemre kíváncsi?
Ki mást hívnak még Li Weiyoungnak?
Mivel felséged kérdezi, elmondom, mit gondolok erről.
De valamit előrebocsátok.
Felséged nem büntethet meg, ha nem tetszik a válaszom!
Beszélj csak nyíltan!
Hagyjuk a butaságokat!
Hadd meséljek ehhez egy történetet példaként Liang birodalmából!
Élt egyszer egy idős ember,
akinek volt egy inasa.
Bármennyit is szidta és verte őt, nem volt hajlandó dolgozni.
Az idős férfi dühösen ezt mondta neki.
„Szolgaként miért nem végzed a munkád?”
Ő azonban azt válaszolta, „Én csak egy közönséges inas vagyok”.
„Bármennyi munkát is végzek, csak szolga maradok.”
„Miért erőltessem hát meg magam?”
A gazdája némi gondolkodás után ezt válaszolta.
„Ha szorgalmasan dolgozol, megkaphatod a haszon egy részét.”
„Emellett úgy élheted az életed, ahogy csak szeretnéd.”
Onnantól kezdve az inas sokkal szorgalmasabban dolgozott.
Többé nem henyélt.
Még a gazdája családjával is jó viszonyt ápolt.
Ha felséged magáévá tenné Gaoyang herceg javaslatát,
hogy felszabadítsa e különböző nemzetségeket,
ők olyanokká válnak majd, mint e történet inasa.
Nagyon hálásak lesznek felségednek, és szorgalmasan fognak dolgozni.
Attól Wei birodalma csak gyarapodni fog.
Én is erre törekszem.
A különböző nemzetségeket sújtó gondok és felkelések is pont erre vezethetőek vissza.
Csak az hozhat valódi egyensúlyt Wei birodalmának, ha a legalapvetőbb gondokra igyekszünk megoldást találni.
- Ennek van értelme. - Felség...
Jól van, ennyi elég lesz.
Eldöntöttem.
Most mind elmehettek.
- Igenis... - Édesapám!
Valamiről beszélnem kell veled!
Miről volna szó?
Li Weiyoung régóta kedves a szívemnek! Kérlek, add hozzám őt feleségül!
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com